Juha Sipilän kotikunta saa omat junavuorot – Etelä-Suomessa karsitaan rajusti

Mikko Välimaa

Oulun kupeessa sijaitseva Kempeleen pikkukunta saa takaisin omat junavuoronsa, kun VR:n kaukojunat alkavat pysähtyä paikkakunnalla 20. kesäkuuta alkaen.

Junavuorot palaavat Kempeleeseen pitkän tauon jälkeen, sillä viimeksi asemalla oli henkilöliikennettä 1990-luvulla, kertoo Yle Oulu

Uusien aikataulujen mukaan Kempeleessä pysähtyy jatkossa neljä henkilöjunaa päivässä molempiin suuntiin.

Junavuorojen lakkautukset ovat samaan aikaan nostattaneet kovaa kritiikkiä ympäri Etelä-Suomea sekä Itä-Suomessa.

Esimerkiksi Kirkkonummelta VR lakkautti keväällävaltaosan kaukojunavuoroista Uusien aikataulujen mukaan Kirkkonummella pysähtyy kaksi kaukojunaa päivässä, toinen varhain aamulla ja toinen myöhään illalla.

Kempeleen kunnanjohtaja Tuomas Lohi perustelee Yle Oulun haastattelussa junavuorojen aloittamista Kempeleen sijainnillaHelsinki–Oulu-radan varrella.

Kempeleen asema lähelläOulunsalon lentokenttää, hyvät taksiyhteydet sekäaseman vieressä oleva ilmainen parkkipaikka voivat houkutella asiakkaita, ja antaa kilpailuetuaOulun kaupungin juna-aseman kanssa, Lohi luettelee.

Kempele on 17 000 asukkaan paikkakunta ja pääministeri Juha Sipilän (kesk.) kotikunta. Matkaa Oulunsalon lentokentälle on 8 kilometriä.

Kirkkonummella asukkaita on puolestaan38 000. Kirkkonummi sijaitsee vilkkaasti liikennöidyn Helsinki-Turku-radan varrella.

VR on perustellut Etelä-Suomen junavuorojen lakkautuksia ennen muuta vähäisillä matkustajamäärillä.

Liikenneministeri Anne Berner (kesk.) sanoi viime syksynä Itä-Savo-lehdelle, että "vuorojen karsimiselle ei voi tehdä mitään".

– Rataliikenne on negatiivisessa kierteessä. Siksi koko järjestelmä pitää uudistaa, näin ei voi jatkaa, Berner kommentoi viitaten samalla myöshallituksen aikeisiin tuoda raiteille kilpailua.

Samaan aikaan VR ei ole lotkauttanut korviaan Kirkkonummenmatkustajien kritiikille, jonka mukaan valtion junayhtiön esittelemät matkustajaluvut eivät ole totuudenmukaisia.

Kempeleen hanke on osa Seinäjoki–Oulu -radan perusparannusta. Yle Oulun mukaan janke maksaa yhteensä noin 880 miljoona euroa, ja se valmistuu 2017.